Liikunta- ja nuorisopaikat internetiin - Digitoday - Ilta-Sanomat
Yomilta kotkalaisille tilanvarausratkaisu
Julkaistu: 30.5.2003 9:27
Yomi toimittaa Kotkan kaupungille internet-pohjaisen Timmi-tilanvarausratkaisun, jonka avulla kaupunkilaiset näkevät kaupungin hallinnoimien liikunta- ja nuorisopaikkojen varaustilanteen Internetissä reaaliajassa. Järjestelmä otetaan käyttöön kesäkuussa 2003, kertoi Yomi perjantaina.
Kotkan kaupungin hallinnoimien liikunta- ja nuorisopaikkojen varaustilanne on jatkossa kaupunkilaisten nähtävissä internetissä. Reaaliaikaisen tilannetiedon perusteella tilojen varausmahdollisuuksista kiinnostuneet näkevät heti onko vuoroja vapaana tai kenen kanssa pitää neuvotella, mikäli haluaa vaihtaa vuoroa. Varaukset tehdään puhelimella, sähköpostilla tai täyttämällä varauspyyntö internetissä. Varauspyyntöön saa aluksi vahvistuksen esimerkiksi sähköpostilla, jatkossa myös tekstiviestinä matkapuhelimeen. Kotkalaiset voivat käyttää kaupungin tarjoamia Internet-yhteyksiä kirjastoissa ja kaupungin infopisteissä. Yomin mukaan sen Timmi-resurssinvarausjärjestelmä on käytössä lähes kaikissa Suomen suurimmissa kaupungeissa, yliopistoissa ja korkeakouluissa sekä muun muassa tulkkikeskuksissa tulkkiresurssien hallinnoinnissa.
Yomin tytäryhtiöt saivat uudet hallitukset
Jyväskyläläisen Yomi Oyj:n tytäryhtiöiden hallitukset ovat kevään yhtiökokousten jäljiltä saaneet uudet jäsenet. Lue lisää ›
Yomissa vaaditaan erityistilintarkastusta
Jyväskyläläisen Yomi Oyj:n pienosakkaat vaativat yhtiössä erityistilintarkastusta. Yomi ilmoitti saaneensa torstaina Länsi-Suomen lääninhallitukselta lausumapyynnön koskien hakemusta erityisen tarkastuksen suorittamiseksi yhtiössä. Lue lisää ›
Yomi ja HP avasivat ovia Bulgariaan
Tieto- ja viestintäteknologiakonserni Yomi on toimittanut yhdessä Hewlett-Packardin kanssa kanssa HP OpenChat -palvelun bulgarialaiselle gsm-operaattorille Globulille, ilmoitti Yomi maanantaina. Lue lisää ›
Yomi OMA-ryhmän kannatusjäseneksi
Jyväskyläläinen ict-palveluja ja viestintäohjelmistoja toimittava Yomi Group liittyy vahvasti Nokia-vetoiseen Open Mobile Allianceen (OMA) kannatusjäsenenä. OMA on maailmanlaajuinen matkapuhelinoperaattoreiden, laite- ja verkkovalmistajien, it-yritysten ja sisällöntuottajien yhteenliittymä. Lue lisää ›
Yomi äänestää vastuuvapaudesta johdolle
Jyväskyläläinen Yomi Oyj järjestää 27. maaliskuuta pidetyn yhtiökokouksen jatkokokouksen, joka päättää ainona asiana vastuupaudesta yhtiön toimitusjohtajalle ja hallitukselle. Jatkokokous järjestetään toukokuun 23. päivänä kello 10. Lue lisää ›
Yomi pääsi HP:n kansainväliseksi kumppaniksi
Yomi Oyj ilmoitti maanantaina, että se ja HP ovat tehneet kansainvälisen ISV-kumppanisopimuksen (Independent Software Vendor, riippumaton ohjelmistovalmistaja). Lue lisää ›
Pienosakkaat selvityttävät Yomin LPG- ja Votek-kaupat
Jyväskyläläisen teleoperaattorin ja it-palveluyrityksen, Yomi Oyj:n pienosakkaat haluavat yhtiön varsinaiselta yhtiökokoukselta selvitystä, aiheuttivatko Yomin hallitus ja toimitusjohtaja vahinkoa yhtiölle LPG-Innovations Oy:n, Votek Oy:n ja Atec-Security Oy:n kaupoissa. Lue lisää ›
Yomin tilivelvolliset vapautuivat vastuusta
Jyväskyläläisen teleoperaattorin, Yomi Oyj:n varsinaisen yhtiökokouksen jatkokokous myönsi tilivelvollisille vastuuvapauden viime tilikaudelta. Lue lisää ›